als_Latn dik_Latn sag_Latn
Njësiti Komunal për të Drejtat e Njeriut në kuadër të fushatës që po zhvillohet për nder të Ditës Ndërkombëtare kundër Dhunës ndaj Grave ka mbajtur dy takime me gra, njërin në fshatin Dobërdol, kurse tjetrin në fshatin Dumnicë. Në këto dy takime ka ligjëruar koordinatorja e NJDNJ-së Arjeta Podvorica, zyrtarja për Barazi Gjinore e këtij njësiti Naime Podvorica dhe përfaqësuesi i Njësitit kundër dhunës në familje të Stacionit të Policisë së Kosovës në Podujevë Beqir Sheholli. Takimet i ka asistuar edhe Zyra për Informim e Komunës.
“Dhuna në radhë të parë ndikon në shëndetin dhe stabilitetin social dhe ekonomik të gruas, familjes së saj dhe komunitetit ku ajo jeton. Dhuna në familje është një problem i cili nuk duhet të qëndroj pas “dyerve të mbyllura” pasi ajo na prek të gjithëve dhe duhet trajtuar si një problem të mbarë shoqërisë”, u ka thënë mes tjerash grave pjesëmarrëse Naime Podvorica.
Debati më pastaj ka vazhduar me fjalët e koordinatores znj. Arjeta Podvorica, e cila i porositi gratë që në rend të parë të kontribuojnë maksimalisht që tu shmangen momenteve kur e vërejnë se partneri do të ushtroj dhunë ndaj tyre. Nëse vërehet se ato janë raste momentale të provoj të gjejë një gjuhë të përbashkët me bashkëshortin për t’i ikur dhunës së mundshme. Mirëpo nëse ndodhin raste që bashkëshorti ushtron dhunë sistematike ndaj tyre, atëherë ato raste duhet lajmëruar menjëherë pranë organeve kompetente për tu marrë masa ndaj tyre, ka nënvizuar ajo duke i këshilluar gratë më pastaj që ato në rastet ku në familje ekziston liria e barazisë gjinore, që të mos e abuzojnë atë liri, sepse praktika fatkeqësisht ka treguar edhe disa raste të tilla. “Unë mendoj se faktorët që ndikojnë në ushtrimin e dhunës në familje janë gjendja e rëndë sociale, xhelozia, martesat e hershme të femrave, shpërdorimi i lirive ekzistuese, por ka edhe shumë faktorë të tjerë” ka theksuar Podvorica.
Z. Sheholli në emër të Njësitit policor që ai përfaqëson kërkoi nga gratë pjesëmarrëse që rastet e dhunës në familje menjëherë ti lajmërojnë në polici, ku ne pastaj konform rastit i marrim masat adekuate. “ I lus gratë të mos hezitojnë që rastet e tilla menjëherë ti lajmërojnë. Rastet e dhunës në familje kushdo që i vëren, është obligim ligjor e njerëzor që ato raste të lajmërohen. Identitetin e lajmëruesve të rasteve të dhunës ne e mbajmë në fshehtësi. Po ashtu lajmëruesit e rasteve munden të mbesin anonim edhe për policinë. Sa më shumë që rastet e tilla lajmërohen, aq më shumë do në ndalet dhuna në familje”, ka informuar më tutje Sheholli.
Në të dy takimet pas fjalëve të anëtarëve të panelit është shfaqur një dokumentar me temën “Nale Dorën”, si dhe është debatuar për këtë çështje, ku si përfundim ka ardhur se këto takime kanë kontribuuar dukshëm në vetëdijesimin e grave, të cilat po ashtu i kanë marrë përsipër që këto përvoja ti transmetojnë edhe te gratë tjera.
Vlen të theksohet se numri i pjesëmarrëseve në të dy takimet ishte i kënaqshëm, ku po ashtu u dha një kontribut nga ana e të dy drejtorive të shkollave që i liruan klasat për këto takime dhe i plotësuan kushtet teknike.
als_Latn als_Latn als_Latn als_Latn als_Latn als_Latn